**VABILO K SODELOVANJU PRI KOPRODUKCIJAH UPRIZORITVENIH UMETNOSTI**

Nevladne organizacije, društva in zasebne ali javne zavode in festivale vabimo k sodelovanju v okviru uprizoritvenega programa Cankarjevega doma v letih **2023** in **2024**.

Prijave je treba oddati najpozneje **do 15. junija 2023**.Odgovore o naši odločitvi vam bomo posredovali do **1. julija 2023**.

Z vabilom spodbujamo:

* umetniške dogodke na področju uprizoritvene umetnosti, ki vključuje različne oblike, prakse in izraze gledališke ustvarjalnosti – (raziskovalne) gledališke predstave, sodobni ples, fizično gledališče itd.;
* intermedijske umetnosti in druge sodobne umetniške prakse, ki v izrazu novih možnosti segajo čez meje uveljavljenih umetnostnih zvrsti, pri čemer se kreativno in v polemičnem družbenem kontekstu navezujejo na uporabo novih tehnologij, novih medijev, segajo pa tudi na presečišče znanosti in umetnosti; to so lahko raziskovalni in inovativni projekti spletne uprizoritvene umetnosti, instalacije, performansi, intervencije v javnem prostoru z umetniškim sporočilom in angažmajem itd.;
* sodelovanja z različnimi festivali s področja uprizoritvenih umetnosti.

**Vabilo vključuje projekte za odraslo občinstvo ter projekte za otroke in mladino.**

Tematika predstav **vnaprej** **ni določena**, zato k sodelovanju vabimo ustvarjalce **najrazličnejših vsebin**.

Zanimajo nas projekti za odrasle, mladino in otroke, ki so primerni za naslednje dvorane Cankarjevega doma: Kosovelova, Štihova, Linhartova dvorana, Klub Cankarjevega doma, dvorani Duše Počkaj in Alme Karlin.

**Neodvisno od aktualnega izbora projektov Cankarjev dom v sodelovanju z društvom Mesto žensk, ki v prihodnjem letu praznuje 30-obletnico delovanja, vabi ustvarjalke\_ce uprizoritvenih umetnosti, ki jih zanima tematika sestrstva, ključne teme jubilejne izdaje festivala.**

**Izraz sestrstvo nakazuje na skupnost ženskih\* izkušenj, na potrebo po medsebojni podpori, po krepitvi ženskega glasu in dejanj za izboljšanje položaja žensk ter skupni boj za enake pravice. Nasprotovanje spolni diskriminaciji, prevpraševanje prevladujočega patriarhalnega reda z vsemi na njem zgrajenimi neenakostmi so le**

**\_\_\_\_\_\_\_\_\_\_\_\_\_\_\_\_**

**\*Izraz *ženska* in druge besede, zapisane v ženskem slovničnem spolu, so uporabljene vključujoče in nagovarjajo vsako osebo, ki se identificira z ženskim spolom, ter nebinarne, trans-, a- in interspolne osebe.**

**nekateri izmed razlogov za povabilo k razpravi o novi obliki družbene organizacije in vloge žensk v javnosti – ki postane vključujoča in temelji na vrednotah, kot so skrb, empatija in solidarnost.**

**Slavni slogan *V sestrstvu je moč* je že v šestdesetih letih poudarjal pomembnost moči in sile, ki izhajata iz ženske solidarnosti in skupnosti. Zagotovo pa ne moremo govoriti o eni sami skupnosti žensk – do posameznih problematik lahko različne ženske namreč zavzemajo različne položaje in predstavljajo različne vrednostne sisteme.**

**Kadar obravnavamo strategije grajenja odnosov med ženskami, je naš cilj graditi solidarnost na razlikah oziroma z njimi. Razlike namreč med ženskami včasih prevladajo nad podobnostmi, družbena diskriminacija večkrat sega onkraj spola – čeprav je lahko z njim spojena (pomislite na vse izključevanje, povezano s finančnim položajem, barvo kože, spolno usmerjenostjo, družbenim ozadjem, invalidnostjo itd.).**

**Izbrani projekti z omenjeno tematiko bodo prejeli tudi delno finančno podporo Cankarjevega doma in društva Mesto žensk, pogoji prijave pa so enaki pogojem drugih prijavljenih projektov. Premiera izbranih projektov je načrtovana v časovnem okviru festivala Mesto žensk (oktober 2024).**

Za vse prijavljene projekte velja, da mora biti producent pravni subjekt, registriran za omenjeno dejavnost. Cankarjev dom se v produkcijo predstave vključuje kot koproducent.

Producent predstave, ki zastopa umetnico ali umetnika, sam zagotavlja večji del potrebnih finančnih sredstev za realizacijo predstave (avtorske honorarje, umetniške in morebitne lastne tehnične ekipe za vaje in ponovitve predstav, finančna sredstva za izdelavo scene, kostumov, glasbe, rekvizitov, video materiala, promocijo, plačilo avtorskih pravic itd.) in se v tem smislu prijavlja na ustrezne razpise (MZK, lokalne skupnosti ipd.).

**Cankarjev dom v vlogi koproducenta predstave ali festivala zagotavlja:**

- prostor za vaje v dogovorjenih terminih in dvorano za izvedbo predstav;

- tehnično opremo Cankarjevega doma, ki bo na voljo v dogovorjenih dvoranah in terminih;

- sodelovanje dogovorjenega tehničnega osebja Cankarjevega doma pri scenskih postavitvah, svetlobni in zvočni podobi projekta;

- sodelovanje pri promociji in marketingu projekta na podlagi vnaprej dogovorjene promocijske naloge;

- hostesno in varnostno službo za izvedbo premiere in ponovitev,

- prodajo vstopnic v Informacijskem centru CD.

Cankarjev dom poleg tehnične realizacije in promocijskih aktivnosti zagotavlja tudi sorazmerni finančni delež, katerega višina je odvisna od organizacijske in finančne konstrukcije projekta.

Vložek Cankarjevega doma bo predstavljen v pogodbi o koprodukciji.

**PRIJAVNA POLA**

|  |  |
| --- | --- |
| Naziv producenta |  |
| Matična številka |  |
| Davčna številka |  |
| Naslov producenta |  |
| Telefonska številka producenta |  |
| Elektronska pošta producenta |  |
| Spletna stran producenta |  |
| Ime in naslov avtorja predstave (režiserja, koreografa) |  |
| Mobilni telefon avtorja predstave |  |
| Elektronski naslov avtorja predstave |  |
| Naziv projekta in komu je namenjen (odrasli, osnovnošolci) |  |
| Zvrst (plesna, gledališka, gibalna, multimedijska predstava ipd.) |  |
| Predvidena umetniška in tehnična ekipa producenta (s posebnim pripisom, kadar gre za posameznike, samozaposlene v kulturi) |  |
| Projekt želimo realizirati v naslednji dvorani  (Štihova, Kosovelova dvorana, Klub CD, dvorana Duše Počkaj ali Alme Karlin, Linhartova dvorana) |  |
| Projekt bi radi realizirali v mesecu |  |
| Želeno število ponovitev po premieri |  |

Podatki o avtorju predstave: režiser, koreograf, avtor koncepta, dosedanje delo ... (najmanj 3.000 in največ 6.000 znakov s presledki):

Vsebina oz. koncept projekta, najmanj 4.500 in največ 10.000 znakov s presledki:

Vsi doslej znani tehnični elementi predstave:

Okvirna finančna konstrukcija projekta (AH, izdelava scene, kostumov, promocija itd.). Finančna konstrukcija naj vključuje izdatke do premiere in predvidene ponovitve.

Priloge k prijavni poli so:

* morebitne recenzije predstav,
* video zapis oziroma povezava (link) do video zapisa zadnjega dela avtorja, ki se prijavlja, razen, če ne gre za prijavo avtorjevega prvenca.

Pravilno izpolnjeno prijavno polo in vse obvezne priloge pošljite do vključno **15. junija 2023**

s pripisom***UPRIZORITVENE UMETNOSTI***na naslov:

**Andrej Jaklič**

**Cankarjev dom**

**Prešernova 10**

**1000 Ljubljana**

Predstave z govorjeno besedo morajo biti uprizorjene v slovenščini, razen če obstajajo tehtni umetniški argumenti za rabo tujega jezika (ali težko razumljivega dialekta). V tem primeru mora producent poskrbeti za ustrezen prevod.

Do **1. julija 2023** bomo prijavitelje obvestili o izbiri. Prijavitelje izbranih projektov bomo povabili tudi na ustno predstavitev projektov.

**Ljubljana, 5. 5. 2023**